En av naboene er formannen i beboerforeningen Ulf Rasch Ludvigsen (spilt av Knut Lystad), som insisterer på at Karl må sette seg inn i ordensreglene i bygården. Ofte deklamerer han sine nyeste dikt for Karl. Etter hvert blir han fast gjest til morgenkaffen hos Karl. Ulfs ektefelle Magda blir ofte omtalt, uten at hun på noe tidspunkt gestaltes av noen skuespiller; hun blir skildret som overvektig og den som bestemmer i parforholdet.